"•WHPWIrø 
KOMMISSIONEN FOR DE EUROPÆISKE FÆLLESSKABER 
Bruxelles, den 19.06.1996 
KOM(96) 277 endelig udg. 
Forslag til 
RÅDETS BESLUTNING 
OM BEMYNDIGELSE AF FORBUNDSREPUBLIKKEN TYSKLAND TIL AT 
INDGÅ TO OVERENSKOMSTER MED DEN TJEKKISKE REPUBLIK 
INDEHOLDENDE EN RÆKKE BESTEMMELSER, DER FRAVIGER 
BESTEMMELSERNE I ARTIKEL 2 OG 3 I RÅDETS SJETTE DIREKTIV 77/388/EØF 
AF 17. MAJ 1977 OM HARMONISERING AF MEDLEMSSTATERNES 
LOVGIVNING OM OMSÆTNINGSAFGIFTER 
(forelagt af Kommissionen) 

Begrundelse 
Forbundsrepublikken Tyskland anmodede ved skrivelse indgået til Kommissionens 
generalsekretariat den 22. august 1995 og 26. marts 1996 om bemyndigelse til på 
grundlag af artikel 30 i Rådets sjette direktiv 77/388/EØF af 17. maj 1977 om 
harmonisering af medlemsstaternes lovgivning om omsætningsafgifter - det fælles 
merværdiafgiftssystem: ensartet beregningsgrundlag1, at indgå to overenskomster med 
Den Tjekkiske Republik indeholdende en række bestemmelser, der fraviger 
bestemmelserne i det sjette direktivs artikel 2 og 3. 
De øvrige medlemsstater blev i overensstemmelse med ovennævnte artikel 30 
underrettet om Tysklands anmodning ved skrivelse af 25. april 1996. 
Den første overenskomst vedrører anlæg af en grænsebro over Rehlingbach ved 
Waidhaus og Rozvadov, der forbinder den tyske motorvej A6 fra Niirnberg i østgående 
retning og den tjekkiske motorvej D5 fra Pilsen i vestgående retning. 
Denne overenskomst bestemmer, at byggepladsen og, efter grænsebroens 
færdiggørelse, grænsebroen selv, selv om den ligger på det tjekkiske område, betragtes 
som tysk område, når der er tale om vareleverancer og tjenesteydelser, der er bestemt 
til brug ved bygningen af grænsebroen og dennes vedligeholdelse. 
Den anden overenskomst vedrører anlæg af en grænsebro ved Schônberg og Vojtanov 
med henblik på en forlængelse af motorvej E49. 
Denne overenskomst bestemmer, at byggepladsen, og, efter grænsebroens 
færdiggørelse, grænsebroen selv, selv om den ligger på det tyske område, betragtes 
som tjekkisk område, når der er tale om vareleverancer og tjenesteydelser, der er 
bestemt til brug ved bygningen af grænsebroen og dennes vedligeholdelse. 
Det fastsættes endvidere i de to ovennævnte overenskomster, at der for varer, som 
indføres fra den ene kontraherende stats territorium til den anden kontraherende stats 
territorium, ikke opkræves anden importafgift end told, når de pågældende varer 
anvendes til opførelse og vedligeholdelse af de omhandlede grænsebroer. Denne 
bestemmelse gælder ikke indførelse af varer til den offentlige forvaltning. 
Ifølge terriorialitetsprincippet i sjette direktiv skal der opkræves tysk moms af de 
broanlægs- og vedligeholdelsesarbejder, der udføres på tysk område. Derimod er de 
anlægsarbejder, der udføres på tjekkisk territorium, ikke omfattet af det sjette direktiv. 
Hvis man fulgte reglerne i det sjette direktiv, ville det betyde, at man ville være nødt 
til at opdele alle leverancer, alt efter på hvilket lands territorium de fandt sted. 
Desuden gælder, at hver gang der i Tyskland indføres varer fra Den Tjekkiske 
Republik til brug ved anlæg, istandsættelse og vedligeholdelse af de berørte broer, skal 
der opkræves tysk moms. 
EFT nr. L 145 af 13.6.1977, s. 1, direktivet er senest ændret ved direktiv 95/7/EF (EFT nr. L 102 
af 5.5.1995, s. 18). 
2 
De kontraherende stater er af den opfattelse, at anvendelsen af disse regler vil rejse 
betydelige skattetekniske problemer for de virksomheder, der skal bygge broerne. De 
kontraherende parter finder derfor, at afgiftsbestemmelserne i overenskomstudkastet er 
begrundet i ønsket om at forenkle afgiftsreglerne for disse virksomheder. 
Det skal endvidere understreges, at Rådet i medfør af artikel 30 i det sjette direktiv 
allerede har bemyndiget Forbundsrepublikken Tyskland til at indgå adskillige overens­
komster med Republikken Polen om anlægsarbejder i grænseområdet, som indeholder 
lignende bestemmelser som bestemmelserne i nærværende overenskomster. 
Kommissionen er enig i, at man vil opnå en betydelig afgiftsforenkling til gavn for de 
implicerede virksomheder, hvis man indfører en ensartet beskatning af anlægs- og 
vedligeholdelsesarbejderne og giver afkald på at opkræve moms ved indførsel af varer 
til brug for disse arbejder i stedet for at følge de normalt gældende afgiftsregler. 
I betragtning af at afgiftsbestemmelserne i de to overenskomster endvidere vil udligne 
hinanden, vil anvendelsen heraf kun få en ubetydelig, men positiv indvirkning på De 
Europæiske Fællesskabers egne momsindtægter. Ifølge oplysningerne fra de tyske 
myndigheder vil de anlægsarbejder, der skal beskattes i Tyskland i medfør af und­
tagelsesbestemmelserne i disse overenskomster, være lidt mere omfattende end de 
anlægsarbejder, hvoraf der skulle opkræves moms i Tyskland, hvis man anvendte de 
normale regler i den fælles momsordning. 
Kommissionen finder derfor, at Forbundsrepublikken Tyskland bør gives bemyndigelse 
til at indgå de planlagte overenskomster. 
X 
Forslag til 
RÅDETS BESLUTNING 
OM BEMYNDIGELSE AF FORBUNDSREPUBLIKKEN TYSKLAND TIL AT 
INDGÅ TO OVERENSKOMSTER MED DEN TJEKKISKE REPUBLIK 
INDEHOLDENDE EN RÆKKE BESTEMMELSER, DER FRAVIGER 
BESTEMMELSERNE I ARTIKEL 2 OG 3 I RÅDETS SJETTE DIREKTIV 77/388/EØF 
AF 17. MAJ 1977 OM HARMONISERING AF MEDLEMSSTATERNES 
LOVGIVNING OM OMSÆTNINGSAFGIFTER 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv 77/388/EØF af 17. maj 1977 om harmoni­
sering af medlemsstaternes lovgivning om omsætningsafgifter - det fælles merværdi­
afgiftssystem: ensartet beregningsgrundlag1, særlig artikel 30, 
under henvisning til forslag fra Kommissionen, og 
ud fra følgende betragtninger: 
I henhold til sjette direktivs artikel 30 kan Rådet med enstemmighed efter forslag fra 
Kommissionen give en medlemsstat tilladelse til med et tredjeland eller en international 
organisation at indgå aftaler, som kan indeholde afvigelser fra dette direktiv; 
den tyske regering har ved skrivelse indgået til Kommissionens generalsekretariat den 
22. august 1995 og den 26. marts 1996 anmodet om bemyndigelse til at indgå to 
overenskomster med Den Tjekkiske Republik, som indeholder en række bestemmelser, 
der fraviger bestemmelserne i sjette direktivs artikel 2 og 3 i forbindelse med anlæg, 
istandsættelse og vedligeholdelse af to grænsebroer mellem de kontraherende parter; 
de øvrige medlemsstater er ved skrivelse af 25. april 1996 blev underrettet om 
Tysklands anmodning; 
EFT nr. L 145 af 13.6.1977, s. 1, direktivet er senest ændret ved direktiv 95/7/EF (EFT nr. L 102 
af 5.5.1995, s. 18). 
L 
uden de påtænkte undtagelsesbestemmelser ville der skulle opkræves tysk moms af de 
anlægs-, istandsættelses- og vedligeholdelsesarbejder, der udføres på tysk område, 
mens de anlægsarbejder, der udføres på tjekkisk område, ikke ville være omfattet af 
det sjette direktiv, og desuden skulle der opkræves tysk moms af alle varer, der 
indføres i Tyskland fra Den Tjekkiske Republik til brug for opførelsen af 
grænsebroerne; 
formålet med undtagelsesbestemmelserne i de to overenskomster er at forenkle 
afgiftsreglerne for de virksomheder, der skal udføre de pågældende arbejder; 
de pågældende undtagelsesbestemmelser vil kun få ubetydelig indvirkning på De 
Europæiske Fællesskabers egne momsindtægter -
VEDTAGET FØLGENDE BESLUTNING: 
S 
Artikel 1 
Forbundsrepublikken Tyskland gives hermed bemyndigelse til at indgå to 
overenskomster med Den Tjekkiske Republik, som indeholder bestemmelser, der 
fraviger bestemmelserne i Rådets sjette direktiv 77/388/EØF af 17. maj 1977. 
Den første overenskomst vedrører anlæg af en grænsebro over Rehlingbach ved 
Waidhaus og Rozvadov, som forbinder den tyske motorvej A6 fra Niirnberg i 
østgående retning med den tjekkiske motorvej D5 fra Pilsen i vestgående retning. 
Den anden overenskomst vedrører anlæg af en grænsebro ved Schônberg og Vojtanov 
med henblik på forlængelse af motorvej E49. 
Disse undtagelser fastsættes i nedenstående artikel 2, 3 og 4. 
Artikel 2 
Uanset bestemmelserne i det sjette direktivs artikel 3 betragtes byggepladsen for den i 
artikel 1, stk. 2 omhandlede grænsebro, og, efter grænsebroens færdiggørelse, grænse­
broen selv, selv om den ligger på det tjekkiske område, som en del af det tyske 
område, når der er tale om levering af varer og ydelser til brug for anlæg, 
istandsættelse og vedligeholdelse af denne grænsebro. 
Artikel 3 
Uanset bestemmelserne i det sjette direktivs artikel 3 betragtes byggepladsen for den i 
artikel 1, stk. 3 omhandlede grænsebro, og, efter grænsebroens færdiggørelse, grænse­
broen selv, selv om den ligger på det tyske område, som en del af det tjekkiske 
område, når der er tale om levering af varer og ydelser til brug for anlæg, 
istandsættelse og vedligeholdelse af denne grænsebro. 
G 
Artikel 4 
Uanset bestemmelserne i det sjette direktivs artikel 2, stk. 2, opkræves der ikke moms 
af varer, der indføres i Tyskland fra Den Tjekkiske Republik til brug ved anlæg, 
istandsættelse og vedligeholdelse af en af de broer, der er omhandlet i artikel 1, stk. 2 
og 3. Denne undtagelsesbestemmelse gælder dog ikke ved indførelse af varer til brug 
for den offentlige forvaltning. 
Artikel 5 
Denne beslutning er rettet til Forbundsrepublikken Tyskland. 
Udfærdiget i Bruxelles, den 1996 
På Rådets vegne 
Formand 
} 
FINANSIELLE VIRKNINGER 
Vedtagelsen af beslutningen, som den er foreslået, vil kun have ringe konsekvenser for 
Fællesskabets egne indtægter. 
fr 
ISSN 0254-1459 
KOM(96) 277 endelig udg. 
DOKUMENTER 
DA 09 li 
Katalognummer : CB-CO-96-285-DA-C 
ISBN 92-78-05509-3 
Kontoret for De Europæiske Fællesskabers Officielle Publikationer 
L-2985 Luxembourg 
3